**PÁLYÁZATI FELHÍVÁS**

**„HÍD A FELSŐOKTATÁSBA - ÖSZTÖNDÍJPÁLYÁZAT”**

**gyermekotthonban nevelkedő gyermekek részére**

A Gattyán György üzletember által alapított Gattyán Alapítvány pályázatot hirdet a gyermekotthonokban élő, érettségit szerzett és továbbtanulni szándékozó fiatalok részére.

**Az ösztöndíjprogram keretében a 2022. szeptemberében induló képzéseken 10 kiválasztott fiatalnak lehetősége lesz tanulmányait a Kodolányi János Egyetemen Alapképzésben vagy Felsőoktatási szakképzésben folytatni, amelynek költségeit a Gattyán Alapítvány állja.** Hisszük, hogy a megszerzett, soha el nem vehető tudás, jelentős mértékben hozzájárulhat a fiatalok életminőségének a javulásához, a teljesebb élet eléréséhez!

A Kodolányi János Egyetem hazánk egyik legrégebbi magán felsőoktatási intézménye, amely több **alap-** és mesterképzést, **felsőfokú szakképzéseket**, felnőttképzéseket, valamint szakirányú továbbképzéseket is kínál. Fontos értéke saját nyelvvizsgaközpontja, amely angol és német nyelvű, általános és szakmai nyelvtanfolyamokat indít, illetve államilag elismert nyelvvizsgákat bonyolít le.

A pályázat célja, hogy az alapítvány lehetőséget biztosítson 10 tehetséges diáknak a felsőoktatásba lépni.

**Az alapképzési forma tudnivalói és előnyei:**

* **három, három és fél vagy négy évig** tartó képzés, amely BA végzettséget ad
* a munkaerőpiacon hasznosítható szakismereteket nyújt a diplomaszerzés utáni elhelyezkedéshez
* elméleti alapozást ad a tanulmányok mesterképzésben való folytatásához

A Kodolányi János Egyetemen induló alapképzésektől az alábbi linken tájékozódhat:

<https://www.kodolanyi.hu/felveteli/tanulmanyok/alapkepzes>

Alapképzésre az a jelentkező vehető fel, aki legalább egy **emelt szintű érettségi vizsgát** tett, vagy felsőoktatási szakképzésben szerzett oklevéllel rendelkezik. Alapképzés esetén **280 pont** a jogszabályi minimumpontszám! Ez azt jelenti, hogy ez alatt a pontszám alatt jelentkező nem vehető fel felsőoktatásba. A jogszabályi minimum pontszámba nem minden többletpont számít bele.

**A felsősoktatási szakképzési forma tudnivalói és előnyei:**

* **nem szükséges hozzá emelt szintű érettségi**
* ez a képzési forma rövid idő alatt, **négy félév**, ad piacképes tudást
* az itt tanult tantárgyak döntő többsége beszámítható az egyetemi tanulmányokba
* tanulmányok befejezése után továbbtanulhat gazdálkodási és menedzsment, emberi erőforrások, kommunikáció és médiatudomány, valamint turizmus-vendéglátás alapképzési szakokon
* a képzés ideje alatt ugyanazok a juttatások illetik meg, mint az alapképzés nappali tagozatos hallgatóit

**A képzési idő 4 félév.** A képzés végén a megszerzett piacképes tudás mellett lehetőség van továbbtanulni **alapszakos képzésben.** Az alapszakos képzés a **felsőoktatási szakképzést** sikeresen teljesített diákok számára rövidebb idő alatt elvégezhető.

**Választható felsőoktatási szakképzési irányok:**

* Gazdálkodási és menedzsment (Budapesten, Székesfehérváron és Orosházán)
* Televíziós műsorkészítő (Budapesten)
* Turizmus-vendéglátás (Budapesten és Orosházán)

A Kodolányi János Egyetemen induló felsőoktatási szakképzési irányokról az alábbi linken tájékozódhat:

<https://www.kodolanyi.hu/felveteli/tanulmanyok/felsooktatasi_szakkepzes>

Felsőoktatási szakképzés esetén **240 pont** a jogszabályi minimumpontszám! Ez azt jelenti, hogy ez alatt a pontszám alatt jelentkező nem vehető fel felsőoktatásba. A jogszabályi minimum pontszámba nem minden többletpont számít bele.

A Gattyán Alapítvány és az Egyetem szoros együttműködésének eredményeként az **Egyetem a képzési időszak során mentort biztosít** majd a jelen ösztöndíjprogramban résztvevő diákok számára, és a mentor folyamatosan figyelemmel követi az ösztöndíjasok előrehaladását.

**Az ösztöndíjprogram a 2022. szeptemberében induló képzésekre hatályos.**

Az ösztöndíjprogram által nyújtott támogatás az alábbiakra terjed ki: tanulmányi költségtérítés díja, tanulmányi eredményhez kötött ösztöndíj lehetősége. Ezek részleteiről legkésőbb a pályázatok elbírálásakor adunk tájékoztatást.

# PÁLYÁZATI FELTÉTELEK

# Dec. 21. – febr. 15. között jelentkezni és megjelölni a Kodolányi János Egyetem kiválasztott NAPPALI tagozatos szakképzési formáját, irányát a <https://www.felvi.hu/> -n keresztül

# 1-3 perces videós bemutatkozás

# rövid bemutatkozás

# miért szeretne továbbtanulni

# miért szeretné elnyerni az ösztöndíjat

# melyik képzési formát választotta (alap, FOKSZ)

# melyik szakirány iránt érdeklődik

# Motivációs levél, melynek tartalma:

# eddigi tanulmányok leírása

# választott szak megjelölése

**JELENTKEZÉS MENETE A FELVI.HU-N KERESZTÜL:**

**A** [**https://www.felvi.hu/**](https://www.felvi.hu/) **-N KERESZTÜL TÖRTÉNŐ ELEKTRONIKUS JELENTKEZÉS ÉS A DOKUMENTUMOK ELEKTRONIKUS FELTÖLTÉSÉNEK HATÁRIDEJE KÖZPONTILAG:**

**2022. FEBRUÁR 15.**

1. **KJE adott szakirányának kiválasztása, megjelölése**
2. **Szükséges dokumentumok, melyeket csatolni kell a jelentkezéshez:**

* **a középiskolai bizonyítvány év végi osztályzatait tartalmazó oldalai (a tanulmányi pontok számolásához szükségesek),**
* [**többletpontokat igazoló dokumentumok**](https://unilife.hu/egyetem/20210131-egyetemi-felveteli-2021-mire-kaphatsz-tobbletpontot.html) **(hátrányos helyzetét igazoló dokumentum)**
* **egyéb dokumentumok: például a felvételi eljárási díj befizetésének igazolása**

***Dokumentumok, amelyeket nem kell fizikailag benyújtani és csatolni, ugyanis közhiteles nyilvántartásban, elektronikusan is elérhetőek. Ezáltal az Oktatási Hivatal ezeket az eredményeket automatikusan átveszi a rendszerből:***

* ***érettségi eredményeket igazoló bizonyítvány/ tanúsítvány,***
* ***nyelvvizsga bizonyítvány,***
* ***felsőoktatási oklevél.***

**ÖSZTÖNDÍJ PÁLYÁZAT BEADÁSÁNAK MENETE:**

**A pályázat tartalmi elemei:**

* Igazoló dokumentum a felvi.hu-s jelentkezésről
* 1-3 perces videós bemutatkozás
* Motivációs levél

**A pályázatok beküldésének határideje:** **2022. február 07**.

**A pályázatok elbírálása és elvi döntés az ösztöndíjtámogatás nyerteseiről**: 2022. ápr. 15.

**Ponthatárok kihirdetése központilag**: 2022. július 22-től

**Egyetemi felvételi döntés**: 2022. augusztus 5-ig.

Minden beérkezett pályázatot a Gattyán Alapítvány az adatvédelmi és adatkezelési (GDPR)

szabályainak betartásával kezel, harmadik félnek nem adja tovább. A sikertelen pályázati anyagokat az Alapítvány megsemmisíti.

**A pályázati anyagokat kérjük az alábbi e-mail címre beküldeni:**

Info@gattyanalapitvany.hu

Fontos, hogy a pályázatot kizárólag a pályázati feltételeknek való megfelelés esetén tudjuk elfogadni, bármelyik hiányában a jelentkezés érvénytelen.

A tíz fiatal kiválasztásáról egy három főből álló, a Gattyán Alapítvány által vezetett bizottság, a beküldött anyagok alapján dönt. Sikeres felvétel esetén a Gattyán Alapítvány tanulmányi szerződést köt a kiválasztott hallgatóval.

Felmerülő kérdéseiket bátran jelezzék a [felveteli@kodolanyi.hu](mailto:felveteli@kodolanyi.hu%20) címen!

Bővebb információ a választható szakokról:

<https://www.kodolanyi.hu/felveteli/tanulmanyok/alapkepzes>

<https://www.kodolanyi.hu/felveteli/tanulmanyok/felsooktatasi_szakkepzes>

Bővebb információ az alapítványról: <https://gattyanalapitvany.hu/>

*Üdvözlettel: Gattyán Alapítvány*